[ca] L'increment del consum de fruites i hortalisses ofereix múltiples beneficis per a la salut. L'evidència publicada indica que una major ingesta de fruites i hortalisses (FiH) s'associa a un menor risc de mortalitat global, de malalties cardiovasculars, de determinats tipus de càncer, d'obesitat, de diabetis, i també a una millor salut intestinal i del sistema immunitari, entre altres. L'Organització Mundial de la Salut (OMS) recomana consumir-ne almenys 400 g/dia per obtenir beneficis per a la salut (i indica com a ideal un consum al voltant dels 600 g/dia). La realitat, però, és que la ingesta en la majoria dels països desenvolupats es troba per sota de les recomanacions. Amb l'objectiu de promoure'n un consum saludable i responsable, l'Organització de les Nacions Unides per a l'Alimentació i l'Agricultura (FAO) proclama el 2021 com l'Any Internacional de les Fruites i Verdures. La finalitat i els objectius se centren a conscienciar governs, entitats i ciutadania sobre els beneficis per a la salut d'un consum adequat de fruites i hortalisses, estacionals i de proximitat. També en la necessitat de reduir-ne el malbaratament i donar suport a sistemes alimentaris sostenibles, generant, al mateix temps, beneficis econòmics, socials i ambientals d'acord amb els objectius de desenvolupament sostenible de l'Agenda 2030. En aquest article es defineixen i classifiquen les fruites i hortalisses, s'identifiquen quins beneficis tenen per a la salut així com les ingestes recomanades i les identificades en el nostre entorn, per acabar amb un seguit de propostes i estratègies plantejades en diversos àmbits.

[en] An increased consumption of fruits and vegetables provides a number of benefits for health. The published evidence indicates that a higher intake of fruits and vegetables (FVs) is associated with a lower risk of overall mortality, cardiovascular diseases, certain types of cancer, obesity and diabetes, as well as with better intestinal health and a healthier immune system, among other advantages. The World Health Organization (WHO) recommends eating at least 400 g of FVs daily in order to obtain benefits for health (further stating that the ideal quantity is about 600 g/day). In most developed countries, however, the fact of the matter is that the intake of FVs lies below the recommended value. With the aim of promoting a healthy and responsible FVs consumption, the Food and Agriculture Organization of the United Nations (FAO) has proclaimed 2021 as the International Year of Fruits and Vegetables. Its purpose and goals are centred on increasing the awareness of governments, entities and people with respect to the benefits to be obtained for health by a suitable consumption of local seasonal fruits and vegetables. It also seeks to highlight the need to reduce the waste of FVs and to support sustainable food systems, generating at the same time economic, social and environmental benefits in accordance with the 2030 Agenda's Sustainable Development Goals. In this paper we define and classify fruits and vegetables, presenting their benefits for health, giving the recommended intakes, and stating the actual intakes determined in our area. We conclude with a series of proposals and strategies for implementation on different levels.